section_heading: Stratigrafska podjela i GSSP
paragraph_text: Stratigrafski početak landoverija, kao i cijelog silura, podudara se sa slojevima geološkog doba rudana i karakterizira ga pojava graptolita vrsta Parakidograptus acuminatus i Akidograptus ascensus u geološkim slojevima. Gornja stratigrafska granica landoverija nije još točno definirana, nalazi se tik ispod točke nestanka konodonta vrste Pterospathodus amorphognathoides u geološkim slojevima.